**Bosna i Hercegovina**

**DRŽAVNA REGULATORNA KOMISIJA**

**ZA ELEKTRIČNU ENERGIJU**

Broj: 06-16-4-42-16/23

Tuzla, 27. 2. 2024. godine

Na osnovu tačke V Odluke Državne regulatorne komisije za električnu energiju o ponovnom pokretanju postupka nabavke usluga objave oglasa i obavještenja u dnevnim novinama čije je sjedište u Sarajevu broj: 06-16-4-42-10/23 od 15. decembra 2023. godine, a u skladu sa preporukom Komisije za nabavku, donosim

**O D L U K U**

**O IZBORU NAJPOVOLJNIJEG PONUĐAČA U POSTUPKU NABAVKE USLUGA**

**OBJAVE OGLASA I OBAVJEŠTENJA U DNEVNIM NOVINAMA**

**ČIJE JE SJEDIŠTE U SARAJEVU**

1. U postupku konkurentskog zahtjeva za dostavu ponuda u svrhu zaključivanja okvirnog sporazuma za obavljanje usluga objave oglasa i obavještenja u dnevnim novinama čije je sjedište u Sarajevu, ponovo pokrenutom Odlukom broj: 06-16-4-42-10/23 od 15. decembra 2023. godine, za najpovoljnijeg ponuđača bira se:

**“avaz-roto press” d.o.o. Sarajevo**, sa ukupnom ponuđenom cijenom od 335,00 KM bez PDV-a, rokom plaćanja 30 dana od dana dostavljanja računa i periodom važenja ponude 90 dana od dana otvaranja ponuda.

1. Ova odluka će se objaviti na internetskoj stranici Državne regulatorne komisije za električnu energiju.
2. Odluka stupa na snagu danom donošenja.

*Obrazloženje*

Postupak nabavke usluga objave oglasa i obavještenja u dnevnim novinama čije je sjedište u Sarajevu, ponovo je pokrenut Odlukom Državne regulatorne komisije za električnu energiju broj: 06-16-4-42-10/23 od 15. decembra 2023. godine. Javna nabavka predmetnih usluga provodila se kroz postupak konkurentskog zahtjeva, uz predviđeno zaključivanje okvirnog sporazuma s ponuđačem koji u proceduri e-aukcije ponudi najnižu cijenu prihvatljive ponude, na period od tri godine. Vrijednost nabavke je procjenjena na iznos do 16.000,00 KM bez PDV‑a.

Tenderska dokumentacija i obavještenje o nabavci usluga objave oglasa i obavještenja u dnevnim novinama čije je sjedište u Sarajevu objavljeni su na portalu javnih nabavki 8. februara 2024. godine pod brojem: 1056-7-2-9-3-17/24, te su četiri potencijalna ponuđača preuzela tendersku dokumentaciju. Na osnovu pokazanog interesa za zaključivanje okvirnog sporazuma sa Državnom regulatornom komisijom za električnu energiju do krajnjeg roka za prijem ponuda, utvrđenog tačkom 11. tenderske dokumentacije, svoju ponudu je dostavio samo jedan ponuđač, te Ugovorni organ u skladu sa Pravilnikom o uslovima i načinu korištenja e-aukcije (“Službeni glasnik BiH”, broj 80/23) nije zakazao e-aukciju.

Ocjenjujući da je ponuda ponuđača „avaz-roto press“ d.o.o. Sarajevo jedina pristigla i da zadovoljava kvalifikacione uslove definisane tenderskom dokumentacijom, te da se e-aukcija u tom slučaju ne zakazuje, a uzimajući u obzir odredbu stava (3) člana 89. Zakona o javnim nabavkama (“Službeni glasnik BiH”, br. 39/14 i 59/22) kojom je utvrđeno da kada Ugovorni organ u postupku konkurentskog zahtjeva primi jednu prihvatljivu ponudu tom ponuđaču dodjeljuje ugovor, kao i da je ponuđena cijena prihvatljiva za Ugovorni organ, odlučeno je kao u dispozitivu.

Pravna pouka:

Protiv ove odluke dozvoljeno je podnošenje žalbe Uredu za razmatranje žalbi Bosne i Hercegovine putem DERK-a, u pisanoj formi direktno ili preporučenom poštanskom pošiljkom u roku od pet dana od dana prijema.

Sekretar

Edin Zametica